ИЗИСКВАНИЯ
за оформяне на рецензия за заемане на академична длъжност "доцент" в НИГГГ-БАН
РЕЦЕНЗИЯ
от .............................................................................. – член на научно жури в конкурс за заемане на академична длъжност "доцент"
по професионално направление ................................................................................................................................................................................................................................................................................................
Настоящата рецензия е изготвена на основание на Заповед на Директора на НИГГГ-БАН № ..................... от .......................... г. и решение на заседанието на научното жури от ............................ г. Тя е съобразена с изискванията на Закона за развитието на академичния състав в Република България (ЗРАСРБ), Правилника за неговото прилагане (ППЗРАСРБ) и Правилника на НИГГГ-БАН по ЗРАСРБ. Рецензията е съставена от три части и заключение.
І. Изисквания към кандидата
по чл. 24 (1) и чл. 26 (1), (2) от ЗРАСРБ, чл. 53 (1) и чл. 54 (1) от ППЗРАСРБ и 
чл. 54 и чл. 55 (3) от Правилника на НИГГГ-БАН по ЗРАСРБ
Представяне на кандидата – образование и научни степени, специализации, научно-административни длъжности, професионален опит.
Ясно становище от направената проверка по представените материали за конкурса за констатация за липса или наличие на нарушения в процедурата и за допустимост на кандидата до конкурса. Ако са констатирани нарушения в процедурата или неизпълнение на някои от формалните нормативни изисквания от кандидата - не се изпълняват части ІІ и ІІІ. 
ІІ. Изисквания към научноизследователската и научно-приложната дейност
по чл. 24 (1), т.1, т.3, т.4, т.5 и чл. 26 (1) от ЗРАСРБ, чл. 53 (1), т.1, т.3, т.4, т.5 и чл. 54 от ППЗРАСРБ, чл. 54, т.1, т.4, т.5, т.6 и чл. 55 (3) т.2 от Правилника на НИГГГ-БАН по ЗРАСРБ
На рецензиране подлежи само научна продукция, която да не повтаря представените за придобиване на научна степен "доктор" или "доктор на науките". Оценяването се извършва само за лицата, които отговарят на съответните минимални национални изисквания. По отношение на монографиите с повече от един автор следва да е налице задължително разделителен протокол между авторите. За да се зачита трудът за монографичен, авторът следва да има самостоятелно брой страници, отговарящи на дефиницията за монография.  Коефициентът за статиите и внедряванията с повече от един автор трябва да се раздели поравно между съавторите. В случай че авторите са подписали протокол или са внесли писма за определяне на приноса си, точките се разпределят на базата на съответното съотношение.
ОБОБЩЕНА ТАБЛИЦА
ЗА ОБЕМА И ВИДА НА НАУЧНАТА ПРОДУКЦИЯ по чл. 1а (1) и (2) от ППЗРАСРБ и чл. 1а (1) и (2)  от Правилника на НИГГГ-БАН по ЗРАСРБ
на ..........................................................................................................
Група Показатели	За участие в конкурса за доцент	
	Брой точки на кандидата	Необходим брой точки	
А		50	
Б		-	
В		100	
Г		220	
Д		60	
Е		30	
Приетите за рецензиране публикации по вид, авторско участие и отпечатване на български и чужд език са, както следва:
...
Представя се оценка на публикациите по тематични групи, по категории (издания, които са реферирани и индексирани, в нереферирани списания с научно рецензиране, в редактирани колективни томове, трудове на международни и национални конференции и т.н.). Прави се преглед на цитиранията на публикации на кандидата, дава се информация за брой цитирани публикации и брой цитирания за всяка от тях.
Дава се оценка на значимостта на ръководените от кандидата научно-изследователски проекти и източниците на финансиране. 
Представя се информация за резултатите от научноизследователската, научно-приложната и преподавателската дейност на кандидата, внедрявания на научни разработки в националното стопанство и принос към дейността на специализирани международни организации. Посочват се документи, на които се основават претенциите на кандидата.
Дава се оценка на научните и научно-приложните приноси  на кандидата и до каква степен са самостоятелни.
ІІІ. Мнения, препоръки и бележки
Отбелязват се (при наличие на такива) констатирани грешки, неточности и пропуски. Ако рецензентът има лични впечатления от кандидата, те се представят тук.
Заключение
От направената проверка на представените материали за конкурса не са  (са) констатирани нарушения в процедурата (При констатирани нарушения се описват). Спазени са (не са спазени) изискванията по чл. 24 (1), т.1, т.3, т.4, т.5, (2) и чл. 26 (1) от ЗРАСРБ, чл. 53 (1), т.1, т.3, т.4, т.5 и чл. 54 от ППЗРАСРБ чл. 54, т.1, т.4, т.5, т.6 и чл. 55 (3) т.2 от Правилника на НИГГГ-БАН по ЗРАСРБ (Ако кандидатът не отговаря на някои от изискванията се посочва на кои точно и по кой нормативен документ).
Въз основа на запознаването с документите на кандидата за конкурса и оценката, съгласно чл. 27 (3), (4) от ЗРАСРБ на представените от него публикации, се дава ясна и категорична оценка. Тя може да бъде само: положително или отрицателно заключение за избор на кандидата.
Рецензията не трябва да бъде по-голяма от 6 (шест) стандартни страници (2000 знака/стр.) 
Дата:						РЕЦЕНЗЕНТ: